KOMISIJOS REGLAMENTAS (EB) Nr. 793/2007
2007 m. liepos 5 d.
dėl importo teisių suteikimo pagal paraiškas, pateiktas 2007 m. liepos 1 d. - 2008 m. birželio 30 d. laikotarpiui pagal Reglamentu (EB) Nr. 659/2007 leidžiamą naudoti aukštikalnių ir kalnų veislių bulių, karvių ir telyčių importo tarifinę kvotą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1254/1999 dėl bendro galvijienos rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
2007 m. birželio 14 d. Komisijos reglamentu (EB) Nr. 659/2007, leidžiančiu naudoti ne skersti skirtų kai kurių aukštikalnių ir kalnų veislių bulių, karvių ir telyčių importo tarifines kvotas ir numatančiu jų administravimą (3), buvo leista pradėti naudoti galvijienos sektoriaus produktų tarifines importo kvotas.
(2)
2007 m. liepos 1 d. - 2008 m. birželio 30 d. laikotarpio importo teisių paraiškos pateiktos dėl didesnių už nustatytus kvotos Nr. 09.4196 importo teisės kiekių. Todėl reikia nustatyti, kokia apimtimi galima suteikti importo teises, prašomiems kiekiams taikant paskirstymo koeficientą (-us),
PRIĖMĖ ŠĮ REGLAMENTĄ:
1 straipsnis
Kvotos, kurios eilės numeris 09.4196 importo teisių paraiškoms, pateiktoms 2007 m. liepos 1 d. - 2008 m. birželio 30 d. laikotarpiui remiantis Reglamentu (EB) Nr. 659/2007, taikomas 14,2857 % paskirstymo koeficientas.
2 straipsnis
Šis reglamentas įsigalioja 2007 m. liepos 6 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. liepos 5 d.